لاییحهنین قبولو گؤزلنیلمیردی، اما مومکون قدر چوخ طرفدار توپلاماق باخیمیندان موسکوا اوچون واجیب ایدی.
آخار. آذ خبر وئریر کی، بو سؤزلری پولیتولوق شاهین جعفرلی دونن آخشام بمت تهلوکهسیزلیک شوراسیندا روسییا قطعنامهسی اوزره کئچیریلن سس وئرمهیه موناسیبت بیلدیررکهن قید ائدیب. او بیلدیریب کی، آمریکا، بریتانییا و فرانسانین قیناندیغی لاییحهنی ۱۵ عضو اؤلکهدن ۳-او (روسییا ایله بیرلیکده چین و بولیوییا) دستکلهییب:
"۸ اؤلکه علیهینه سس وئردی، ۴-او ایسه بیطرف قالدی. دقت چکن دتال بودور کی، روسییانین رسمی متفیقی قازاخیستان بیطرف قالاراق موسکوانین یانیندا یئر آلمادی".
پولیتولوقون سؤزلرینه گؤره، غربده روسییایا قارشی سانکسییا تضییقینین ده گوجلندیریلمهسی پلانلاشدیریلیر:
"بریتانییا حکومتی بعضی روسییالی اولیقارخلارا قارشی سانکسییالارا حاضرلیق گؤرور. آمریکا حکومتی ایسه بشار اسده دستک وئرمهسی سببی ایله روسییایا یئنی سانکسییالار تطبیق ائتمیی دوشونور. کنگرسه روسییانین قیمتلی کاغیذلارینا سانکسییا قویولماسینی نظرده توتان قانون لاییحهسی ده تقدیم اولونوب، لاکین ایندیکی مرحلهده ترامپ حکومتی بو جور رادیکال آددیمی دستکلمیر. اصلینده بو تیپ سانکسییا روسییا اقتصادیاتی اوچون اصل زلزله اولار. هرچند، مرکزی کشفیات ایدارهسینین دیرئکتورو، دؤولت کاتیبی وظیفهسینه نامیزد پومپئو ایکی گون اول سئناتدا چیخیشیندا "پوتین هله کی، بیزیم مئساژیمیزی آنلاماییب" دئیهرک سانکسییالارین آغیرلاشدیریلماسینا طرفدار اولدوغونو بیلدیردی".
پولیتولوق وورغولاییب کی، پومپئو فورالین ۷-ده سورییادا روسییالیلار (واقنر قروپو) ایله باش وئرمیش توققوشما بارهده ایلک دفعه دانیشیب:
"آمریکا اوردوسونون ضربهلری نتیجهسینده بیر نئچه یوز روسیالینین اؤلدورولدویونو آچیقلاییب".
ش.جعفرلی دونن آخشام ایسرایلین حلب اطرافینداکی ایران حربی بازاسینی بومبالاماسینا دا موناسیبت بیلدیریب:
"ماراقلیدیر، راکتلری ووردوغونو ادعا ائدن سورییا حکومتی ندنسه طیارهلری وورا بیلمیر".
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab